บลจ.กสิกรมองทองวิ่งฉิวแตะ1.8-2พันเหรียญปีนี้
บลจ.กสิกรไทย คาดสหรัฐและยุโรปป่วย หนุนทองพุ่งแตะ 1,800-2,000 เหรียญสหรัฐสิ้นปีนี้
11 ส.ค. 2554

บลจ.กสิกรไทย คาดสหรัฐและยุโรปป่วย หนุนทองพุ่งแตะ 1,800-2,000 เหรียญสหรัฐสิ้นปีนี้
นายพัชร สมะลาภา กรรมการผู้จัดการ บริษัทหลักทรัพย์จัดการกองทุน (บลจ.) กสิกรไทย เปิดเผยว่า บริษัทยังมีมุมมองเป็นบวกต่อทองคำ แม้ราคาในตลาดโลกปรับตัวขึ้นต่อเนื่องตั้งแต่เดือน ก.ค.ที่ผ่านมากว่า 10% แต่คาดว่ามีโอกาสปรับขึ้นถึง 1,800-2,000 เหรียญสหรัฐในสิ้นปี 2554 
 




“หลังจากธนาคารกลางสหรัฐประกาศว่าจะคงอัตราดอกเบี้ยในระดับต่ำไปจนถึงกลางปี 2556 ทำให้เงินเหรียญสหรัฐมีแนวโน้มอ่อนค่าและเงินลงทุนน่าจะเคลื่อนย้ายมายังประเทศตลาดเกิดใหม่ ซึ่งเป็นปัจจัยสำคัญดันราคาทองคำขึ้น” นายพัชร กล่าว
นอกจากนี้ ปัญหาหนี้ยุโรปที่เริ่มลุกลามไปยังประเทศที่มีเศรษฐกิจใหญ่ขึ้น เช่น อิตาลีและสเปน ทำให้ธนาคารกลางยุโรปต้องเริ่มเข้ามาซื้อพันธบัตรทั้งสองประเทศเพื่อลดอัตราผลตอบแทนดังนั้นความต้องการทองคำในฐานะที่เป็นทางเลือกของธนาคารชาติต่างๆและนักลงทุนสถาบันจึงเพิ่มขึ้น แต่ราคาที่ขึ้นไปรวดเร็วทำให้ราคาทองผันผวนค่อนข้างสูง สำหรับกองทุนเปิด เค โกลด์ (K-GOLD) มีค่าใช้จ่ายในการลงทุนต่ำกว่าลงทุนทองคำโดยตรงและป้องกันความเสี่ยงอัตราแลกเปลี่ยนจึงมีผลตอบแทนใกล้เคียงกับทองคำในตลาดโลก โดยระหว่างวันที่ 28 มิ.ย.-28 ก.ค. 2554 เงินบาทแข็งค่า K-GOLD ให้ผลตอบแทน 6.38% ใกล้เคียงกับทองคำแท่งในตลาดโลก ส่วนทองแท่งในประเทศเพิ่มเพียง 3.40%
“ขนาดกองทุน K-GOLD แตะ 1 หมื่นล้านบาท ต้นเดือน ก.ค. ก่อนจะลดลงจากแรงขายทำกำไร แต่ 2 สัปดาห์ที่ผ่านมา ก็เพิ่มขึ้นกว่า 1,000 ล้านบาท มาอยู่ที่ 7,594 ล้าน ณ วันที่ 8 ส.ค. มีผู้ลงทุนใหม่ลงทุนเพิ่มขึ้นมากในช่วง 2 เดือนที่ผ่านมา”
นอกจากนี้ บริษัทมีแผนจะเสนอขายทั้งนี้ KGOLD เหมาะสำหรับผู้ลงทุนที่ไม่ได้ให้ความสำคัญในเรื่องของการเคลื่อนไหวของราคาทองคำในระหว่างวันมากนัก เพราะจะต้องติดตามข่าวสารตลอดทั้งวัน ในขณะที่กองทุนทองคำประเภท ETF เหมาะกับผู้ลงทุนที่สนใจทำกำไรจากราคาทองคำในระหว่างวันมากกว่า อย่างไรก็ดี กองทุนทองคำ ETF ซึ่งลงทุนในทองคำแท่ง 96.5% ในเดือน ก.ย.นี้
นายพัชรกล่าวในที่สุดว่า “สำหรับผู้ลงทุนที่ต้องการลงทุนระยะยาวเพื่อสิทธิประโยชน์ทางภาษี ยังมีกองทุนเค โกลด์เพื่อการเลี้ยงชีพ (KGDRMF) เป็นตัวเลือกที่น่าสนใจ เพราะตอบรับกับราคาทองคำมีแนวโน้มเป็นบวกในระยะยาว นอกจากนี้ยังสามารถสับเปลี่ยนไปยังกอง RMF อื่นๆภายใต้การบริหารของ บลจ.กสิกรไทย ได้โดยไม่เสียค่าใช้จ่าย”
&amp;&lt;2288;